डीसीडब्ल्यू 31 लोगों को करेगा सम्मानित
अंतरराष्ट्रीयमहिला दिवस पर बुधवार को दिल्ली के कांस्टीट्यूशनल क्लब में 31 लोगों को दिल्ली महिला आयोग (डीसीडब्ल्यू) की ओर से सम्मानित किया जाएगा। आयोग की अध्यक्ष स्वाति मालीवाल ने बताया कि यह लोग समाज के असली हीरो हैं, जिन्होंने जीवन की चुनौतियों से जूझते हुए मुंह नहीं फेरा और दूसरों की मदद के लिए आगे आए। मालीवाल ने बताया कि आईपीएस संजुक्ता पराशर, अभिनेत्री स्वारा भास्कर, हेड कॉन्सटेबल भारती, कांस्टेबल नवीन, कांस्टेबल प्रवीन, एएसआई महेंद्र सिंह हेड कॉस्टेबल जगदीश, डॉ. अनीता भारद्वाज, शिक्षक नीतू सिंह, पैरा टेबल टेनिस खिलाड़ी सुवर्णा राज, प्रीतमपुरा के स्लम एरिया में रहने वाली मनीषा, 75 वर्षीय शांति देवी, डॉरिस फ्रांसिस, सन्नी श्रीवास्तव निशा, अनिल कुमार, राजेश कुमार शर्मा, ऋतू आर्या, ऋतु भोरिया, राशि शर्मा एवं शीतल पवार, सायली नंदकिशोर अगवाने, विराली मोदी, ज़हीर, सुचित्रा, सुभासिनी मिस्त्री, शाहीन, एएसआई अरविंद और कांस्टेबल शहीद आनंद सिंह सम्मानित होंगे।
आभा खेत्रपाल : आभापोलियो की वजह से 80 फीसदी विकलांगता का शिकार हैं। वर्ष 2010 में दिव्यांगों के लिए पहली बार नि:शुल्क ऑनलाइन काउंसलिंग शुरू की। दिव्यांगों के लिए तीन किताबें लिख चुकी हैं। पहली के जरिए दिव्यांगों को सरकार से मिलने वाली करों में छूट, दूसरी स्तन कैंसर से पीड़ित महिलाओं के लिए किताब और तीसरी किताब में माहवारी के दौरान दिव्यांग महिलाओं को साफ-सफाई के बारे में विशेष जानकारी दी। दिव्यांगों के लिए देश का पहला मोबाइल एप्लीकेशन भी विकसित किया और अब दिव्यांग छात्रों को अॉनलाइन क्लास देती हैं।
जीनत: चलने-फिरनेमें पूरी तरह से अक्षम जीनत की कहानी भी आभा से मिलती-जुलती है। शारीरिक समस्याओं के बावजूद जीनत ने एक किताब लिखी है। वह विकलांग बच्चों के लिए बेहतर काम कर रही हैं। इन्होंने अपने जीवन की चुनौतियों को अपनी किताब में जिक्र किया है। इन्हें यूपी सरकार की तरफ से रानी लक्ष्मी बाई वीरता अवार्ड मिल चुका है।
हरमालागुप्ता : इन्हेंवर्ष 1987 में लिंफैटिक सिस्टम (हॉडकिंस डिजिज) के कैंसर का पता चला और इन्होंने भारत में पहले कैंसर सपोर्ट ग्रुप ‘कैंसर सहयोग’ की स्थापना की। वह भारत में कैंसर सपोर्ट समूहों के पहले राष्ट्रीय स्तर के सामूहिक संगठन कैंसर इंडिया की अध्यक्ष भी हैं। पल्लवीराव नारवेकर : पल्लवीएक निजी एफएम चैनल में आरजे थीं, जब वह कमजोर करने वाली बीमारी माएसथेनिया ग्रेविस से पीड़ित हो गईं। इसकी वजह से उन्हें कैंसरस थायमोमा भी हो गया। उन्होंने दो बार इस बीमारी को हराया। फिलहाल रेडियो मिर्ची के सीएसआर डिविजन का संचालन कर रही हैं, यह डिवविजन नेत्रहीनों के लिए काम करता है।
hin_Deva hin_Deva hin_Deva hin_Deva hin_Deva